16.1.2023
FI
Euroopan unionin virallinen lehti
C 15/15
Unionin tuomioistuimen tuomio (neljäs jaosto) 17.11.2022 (ennakkoratkaisupyyntö, jonka on esittänyt Sąd Okręgowy w Warszawie – Puola) – TOYA sp. z o.o. ja Polska Izba Informatyki i Telekomunikacji v.
Prezes Urzędu Komunikacji Elektronicznej (Asia C-243/21) (1) (Ennakkoratkaisupyyntö – Televiestintä – Direktiivi 2002/19/EY (käyttöoikeusdirektiivi) – 8 artiklan 3 kohta – Direktiivi 2014/61/EU – 1 artiklan 3 ja 4 kohta sekä 3 artiklan 5 kohta – Kansallisen sääntelyviranomaisen toimivalta asettaa ennakolta ehtoja, jotka koskevat sellaisen verkon ylläpitäjän, jolla ei ole huomattavaa markkinavoimaa, fyysisen infrastruktuurin käyttöoikeutta – Käyttöoikeudesta ei ole riitaa) (2023/C 15/14) Oikeudenkäyntikieli: puola Ennakkoratkaisua pyytänyt tuomioistuin Sąd Okręgowy w Warszawie
Pääasian asianosaiset Kantajat: TOYA sp. z o.o. ja Polska Izba Informatyki i Telekomunikacji
Vastaaja: Prezes Urzędu Komunikacji Elektronicznej
Muu osapuoli: Polska Izba Komunikacji Elektronicznej
Tuomiolauselma Toimenpiteistä nopeiden sähköisten viestintäverkkojen käyttöönoton kustannusten vähentämiseksi 15.5.2004 annetun Euroopan parlamentin ja neuvoston direktiivin 2014/61/EU 1 artiklan 3 ja 4 kohtaa sekä 3 artiklan 5 kohtaa, luettuina yhdessä sähköisten viestintäverkkojen ja niiden liitännäistoimintojen käyttöoikeuksista ja yhteenliittämisestä 7.3.2002 annetun Euroopan parlamentin ja neuvoston direktiivin 2002/19/EY (käyttöoikeusdirektiivi), sellaisena kuin se on muutettuna 25.11.2009 annetulla Euroopan parlamentin ja neuvoston direktiivillä 2009/140/EY, 1 artiklan 1 kohdan, 5 artiklan 1 kohdan ja 8 artiklan 3 kohdan sekä sähköisten viestintäverkkojen ja -palvelujen yhteisestä sääntelyjärjestelmästä 7.3.2002 annetun Euroopan parlamentin ja neuvoston direktiivin 2002/21/EY (puitedirektiivi), sellaisena kuin se on muutettuna direktiivillä 2009/140, 8 ja 12 artiklan kanssa,
on tulkittava siten, että
ne eivät ole esteenä sille, että sähköisen viestinnän alalla toimivaltainen kansallinen sääntelyviranomainen asettaa verkon ylläpitäjälle, jolla ei ole määritelty olevan huomattavaa markkinavoimaa, velvollisuuden soveltaa tämän viranomaisen ennakolta asettamia ehtoja, jotka koskevat sitä, millä edellytyksin kyseisellä alalla toimivat yritykset saavat käyttöoikeuden kyseisen verkon ylläpitäjän fyysiseen infrastruktuuriin, mukaan lukien sopimusten tekemistä koskevat säännöt ja menettelyt sekä sovellettavat käyttömaksut, riippumatta siitä, onko tästä käyttöoikeudesta riitaa tai onko markkinoilla tehokasta kilpailua.
(1)
EUVL C 289, 19.7.2021.